Inimesena ei saa eelistada ühte isikut teisele isiksusele. Ehitustööline, kinnisvaramaakler, majahoidja, õpetaja, nõudepesija, arst, sibivedaja - kõik nad võivad olla vaieldamatult oma ala parimad töötajad ja väga hea kui enamvähem samades kategooriates on sotsiaalne  kuuluvus volikogus esindatud. Mitte nii hea pole aga enam siis, kui valituks osutunud enamus asub ebaprofessionaalselt tasandilt korraldama elutähtsaid sõlmküsimusi. Kahtlane, kas loomaarstina eeskujulikult oma tööga toimetulev inimene on piisavalt hea asjatundja kommunaalküsimustes. Loomulikult suudaks temagi end teatud määral oma teadmisi selles valdkonnas täiendada, aga kas see oleks otstarbekas, kui vastava ala hea asjatundja on juba olemas ja võiks ka ise nimetatud haldusalas otsustavate küsimuste arutelu  juhatada. Mis sellest et ta on omavalitsuse allasutuse juht! Pole võimatu, et samas ametkonnas majahoidjana töötav isik valdab samuti kommunaalteemasid paremini kui suvalisel valikul näiteks esitatud loomaarst.